JohanHeinsen/ENO huggingface dataset:
Viborger Samler, 1838-07-13
Storfyrsten er en rankvoxen, temmelig høi og smækker ung Mand; hans Ansigtsform har umiskjendelige Præg af hans Folks nationale Phystognomie; Teinten bleg; hans Træk forøvrigt ret behagelige. (Mahl.) Modtagelsen fra begge Sider (paa Amalienborg) skildres som særdeles hjertelig. Den unge Thronfølger hilste vor alderstegne Monark med sonlig Ærbødighed, i det han bøiede Hovedet ned mod hans Bryst, og vor Konge sluttede ham derpaa i sine Arme. (S. Bl.) Den Aften, da den russiste Storfyrste paa det kongelige Theater i Kjøbenhavn bivaanede Opførelsen af Balletten Valdemar, blev en Parqvetbillet hos Sjouer ne betalt med 5 til 10 Rbd.
Viborger Samler, 1838-07-13
Finantsregnskabet for 1836 er udkommet.
Viborger Samler, 1838-07-13
Den 6te Julii om Eftermiddagen ankom til Kbhavn fra Greifswalde et kongelig preussisk Post-Dampskib med en 70 Passagerer; og den 7de om Formiddagen ankom til Kbhavn fra Travemunde det keiserlige russiske Dampskib Hercules.
Viborger Samler, 1838-07-13
Dampskibet "Union, Capt. Bottcher, som endelig i Torsdags begyndte sine Farter fra Kjøbenhavn til Flensborg, har efter nogle Uheld paa den første Tour maattet landsætte Passagererne paa Lolland. Nærmere Oplysning desangaaende imode sees. (O. Th. Av.)
Viborger Samler, 1838-07-13
Fra det Holsteenske. Den 13de Juni blev en betydelig Strækning af Landskabet Eiderstedt hjemsøgt af et skrækkeligt Uveir, ledsaget af Hagl og svære Jisstumper, som endnu Dagen efter laae usmeltede.
Viborger Samler, 1838-07-13
For nogle Dage siden er den Efterretning ankommen hertil, at en Dansk, Brandt, er død i Ostindien i ugift Stand, og at han, ved Testament, har indsat sine Paarørende i Danmark til Arvinger af den umaadelige Formue, som han har efterladt sig, og som, ene Contanter, beløber sig til over 800,000 Francs. Det er mærkværdigt, at han aldrig, medens han levede, har meddeelt dem noget af sin Rigdom.
Viborger Samler, 1838-07-13
(Aarhuus Avis.) Som bekjendt er den Frisindede dragen stærkt til Feldts imod Trykkefrihedsselskabet, fordi det har formaaet en Forlægger til at tilbageholde en Oversættelse af Paul de Kocks Skrifter. Kjøbenhavnsposten tager nu Selskabets Parti og erklærer den paagjældende Roman, Henry Blemont, for en uteerlig og gemeen Bog, hvis Synder end ikke formildes ved nogen Vittighed og i den keitede danske Oversættelse stikke frem paa en dobbelt klodset Maade. "Jngen Censur!" siger Kjøbenhavnsposten, "det er vort første og vort sidste Ord; men det er ingen Hen sur, naar Kritikken modarbeider Literaturens Synder og tugter de literaire Syndere, det er ingen Censur, naar myndige og dannede Mænd ved Anvendelse af blot moralske Midler søge at vanskeliggjøre det for literaire Bønhaser og Styverfængere, at bemægtige sig Pressen og saaledes at fordærve Literaturen og discreditere den Ordets Magt, der i samvittighedsfulde og oplyste Mænds Hænder er den største og meest velgjørende, Jorden kjender. Det har derfor gjort os ondt, at en Artikel, som den her omhandlede, har fundet Adgang til den Frisindede, og vi kunne ved den Leilighed ikke tilbageholde Yttringen af en Frygt, der ikke saa gandske sjeldent har paatrængt sig os, at hvis den Frisindedes ærede Redacteur ikke anvender strængere Kritik med Hensyn til hvad han optager af Andre, da vil hans Blad have Vanskelighed ved i sin Heelhed at bevare den Jnteresse, som Hr. Rosenhoffs smukke Talent stedse vil sikkre hans egne Arbeider.
Viborger Samler, 1838-07-13
Den dithmarsiske Tidende" indeholder Følgende fra Heide i Juni Maaned: "Af Forstandercollegiet i Sognet, Tellingstedt er i den den 1ste Juni 1838 stedfundne endelige Raadslagning i Anledning af den allerhøieste umiddelbart foranstaltede Ophævelse af den nordredithmarsiske Toldfrihed fattet følgende Beslutning: "At den Landskabet Dithmarsken tilkommende Toldfrihed bliver at hævde af Rettens Vei, og at i det eventuelle Tilfælde, at Landskabet Nordredithmarsken efter endt Proces skulde tabe Toldfriheden, man da for Tabet af dette Privilegium havde at forbeholde sig en fuldkommen Skadesløsholdelse, saaledes at Landskabscassen erholdt den Sum, der aarligen blev erlagt af Nordredithmarskens Jndvaanere i Told og Omkostninger."¬
Viborger Samler, 1838-07-13
J lang Tid har intet Dødsfald afficeret og man kan sige rystet Apenrades Jndvaanere i den Grad, som den livskraftige, i faa Dage af Nervefeber bortrevne, Læge Carlsens. Efter at to af hans Colleger vare blevne smittede og farligt syge af samme Sygdom, ved at besøge et med Nerve- og Typhus syge overfyldt Huus, der beboes af fattige Folk, paatog Carlsen sig disse Patienter, og blev et Offer for sin Pligtopfyldelse. Han døde den 16de og maatte allerede jordes den 18de. Det ualmindelige Sørgetog af alle Klasser vidnede om, hvor elsket den Afdøde havde været og hvor smerteligt og almindeligt hans Tab blev følt. (Apenr. Ugebl.)
Viborger Samler, 1838-07-13
Stænderforsamlingen i Viborg. J Mødet den 25de Juni forkastede Forsamlingen Nedsættelsen af en Committee i Anledning af Justitsraad Fielstrups Forslag om offentlig Bekjendtgjørelse af Taxationsforretninger over faste Eiendomme. Udkastene til Forsamlingens Betænkninger over Udkast til en Placat, indeholdende nærmere Bestemmelser og Omløben med Varer, og Udkast til en Anordning indeholdende nærmere Bestemmelser af Lovens 5318 og Placat af 18de Januar 1788, bleve af Forsamlingen billigede. – Mødet den 26de Junii. Præsidenten anmeldte et Andragende om at Værnepligtige, der henhøre til Forstærkningsbataillonerne, maatte fritages for at møde ved de aarlige Sessioner. Foreløbigen discuteredes Udkastene til en Placat, indeholdende nogle yderligere Bestemmelser angaaende Brandassurancevæsenet for Landbygninger, og til en Placat, betræffende en forbedret Jndrerning ved Møller til Forebyggelse af Selvantændelse. Forligelsescommissair Kolbye oplæste et Forslag om at Halvprocentafgivten under visse Omstændigheder maatte indbetales til Herredsfogden istedetfor til Amtstuen. Forsamlingen besluttede ingen Committee at nedsætte. – J Møder den 27de Juni discuteredes foreløbigt Sagen angaaende Udkast til en Forordning om Jagten i Danmark. – J Mødet den 28de Juni indleverede Laurs Pind et Andragende fra Møllebygger Jørgensen, om en Forandring i Møllers Skyldsætning. Andragendet henvistes til en tidligere nedsat Committee. Sagen angaaende Udkast til en Placat, indeholdende nærmere Bestemmelser angaaende Forbud mod Reisepasses Udstedelse blev endeligen afgjort. Sagen angaaende Møller Tøste sens Forslag om at Rigsbanktegnene maatte udløses med Sølv- og Kobberpenge, der have deres fulde Valuta, blev foreløbigen discuteret. Christen Skou oplæste et Forslag om Dommerkornets Forandring til en fast aarlig Penge indtægt. En Committee nedsattes, bestaaende af Christen Skou, Assessor With og Justitsraad Holm. Proprietair Nyholm oplæste i Kammerraad Christensens Fraværelse et af denne indgivet Forslag om Offentliggjørelse af Regnskaberne over Justitsfondets Jndtægter. Jngen Committee nedsattes. Stifsprovst Hald oplæste et Forslag om Midler til Forebyggelse af Løsagtighed. Forhandlingerne over dette Forslag fortsattes i det næste Møde den 29de Juni, og en Committee af som Medlemmer nedsattes, bestaaende af Biskop Øllgaard, Etatsraad Brink-Seidelin, Stiftsprovst Hald, Kammerjunker Lüttichau og Justitsraad Estrup.
Viborger Samler, 1838-07-13
Sagen angaaende en forandret Bestemmelse i Lovgivningen om Alimentationsbidrag til uægte Børn blev foreløbigen discuteret. Commissarius meldte Forsamlingen, at Hs. Maj. havde tilladt Cancellieraad Rummelhoff og Justitsraad Caroc at modtage de paa dem faldne Valg som Deputeret og Suppleant for Kjøbstædernes 8de Valgdistrict. Udkastet til Forsamlingens Betænkning over Udkast til en Anordning om en Forandring i Frong. 26de Oct. 1804 og 14de Dec. f. A., som angaae Gjældsforpligtelser, der indgaaes af Umyndige og Mindreaarige, billigedes. – J Mødet den 30te Juni blev Udkaste til en Placat, betræffende en forbedret Jndretning ved Møller til Forebyggelse af Selvautændelse endeligen afgjort. – J Mødet den 2den Juli anmeldte Præsidenten Modtagelsen af et Andragende fra Brande og flere Sognes Beboere ved Kolbye om en Forandring i Lovgivningen i Hævd og af et andet ved Laurs Pind fra R. Schoubye og at den nye Matrikul ikke maa blive indført. Commissarius forelagde Forsamlingen er Udkast til en Forordning indeholdende nærmere Bestemmelser angaaende Fremmedes Handelsberettigelse.
Viborger Samler, 1838-07-13
(Børs-Coursen, af 10de Juli, er uforandret.) Ved Tallotteriets 1338te Trækning i Altona, den 10de Juli, udkom følgende Nummere: Døde. Kjøbenhavn. Major og Møllebygger Jørgen Jørgensen, 60 Aar; Enkefru Anna Elisabeth Torværd, 60 Aar. Storehedinge, Dorthea Fjedsted, f. Worm. - Bogense: Malermester Knud Graa Faaborg. – Veile: Cleonora Sophie Lassen, f. Gottschalck.
Viborger Samler, 1838-07-13
Ankomne med Dagvognen fra Randers til Viborg den 12te Juli. Urtekræmmer Hoff, Jfr. Aagaard Fuldmægtig Eberlin, Capitain Hagendahl og Hr. Sand.
Viborger Samler, 1838-07-13
Paa 5te Søndag efter Trinitatis prædiker Hs. H. Hr. Stiftsprovst Ridder Schjødte i Domkirken; i Søndresogns Kirke Hr. Pastor Ursin.
Viborger Samler, 1838-07-13
AVERTISSEMENTS. J Overeensstemmelse med Forordningen af 27de Septbr. 1799 § 18 bekjendtgjøres herved, at Redacteuren af Bladet "Jyllandsposten", C. G. Clausen, er beordret tiltalt for Overtrædelse af Trykkefriheds Lovgivningen med Hensyn til en Jndrykkelse i bemeldte Blads Nr. 23 for indeværende Aar. Det Kongelige Danske Cancellie, den 7de Juli 1838. Taxations=Omkostninger. bedes indbetalte til Undertegnede inden den 16de d. M., da Restancellisten over det Uindkomne skal afgives. Viborg, den 10de Juli 1838. L. Worre. Skole-Skat 1ste Halvaar 1838, bringes herved i behagelig Erindring for de Mange, som endnu staae tilbage med Jndbetaling af samme. Viborg, den 10de Juli 1838. L. Worre.
Viborger Samler, 1838-07-13
De af mine respective Kunder, som staae tilbage med deres Regningsgjæld til mig til afvigte December Termin 1837, anmodes om godhedsfuld at indbetale samme inden denne Maaneds Udgang, da jeg i modsat Fald er nødsaget til at indklage de Paagieldende for Forligelsescommissionen. Viborg, den 8de Juli 1838. S. Buchvaldt.
Viborger Samler, 1838-07-13
Gaarden No. 17 beliggende i denne Byes St. Mogensgade, ligefor Tausens Minde – er at erholde tilkjøbs. Man henvender sig til Eieren. Viborg, 11te Juli 1838. N. C. Gjørup.
Viborger Samler, 1838-07-13
At Høker Schmidt her i Byen er, fra 1ste d. M. af at regne, antaget som Veiopsynsmand for de Viborg Bye tilliggende Veistrækninger, bekjendtgjøres herved til Efterretning for Veiparticipanterne. Viborg, den 11te Juli 1838. E. Selmer, const. Catalog over endeel diverse Galanterie, Porcellain, Glas-, Manufactur- og Silkevarer, samt Silkebaand, som Kjøbmand Chr. N. Borup i Randers den 17de Juli og følgende Dage, Eftermiddag Kl. 2, lader bortsælge i sin Bopæl sammesteds faaes for 6 s. Exemplaret paa Bogtrykkeriet i Viborg.
Viborger Samler, 1838-07-13
Fra Pressen er udkommen: Sex Fest-Prædikener. af Stiftsprovst Schjødte, heftet 3 Mk. 4 s. (Naar Udgifterne ere dækkede, tilfalder Jndtægten af disse Prædikener, en Vanfør.)
Viborger Samler, 1838-07-13
Beskrivelse over Danmarks geistlige Embeder, samlet og udgivet af Provst J. Møller, 2det Hefte (Aalborg, Stift) 4 Mk., 1ste Hefte (Viborg Stift) udkom 1835 og kan faaes for 4 Mk. 8 s. hos P. C. Kabell. For Dhrr. Stænder=Deputerede. Hos Undertegnede erholdes: Den danske Stats Finantsstatistik. Som Haandbog for Forretningsmænd, og Veiledning for Statistikens Dyrkere af Statsraad Fr. Thaarup. 2 Rbd. 48 s. P. C. Kabell.
Viborger Samler, 1838-07-13
Sammesteds faaes: Om Militairvæsenet paa de danskevestindiske Øer, ved Lieutenant F. J. C. v. Gomez. 40 s.
Viborger Samler, 1838-07-13
Fortegnelse paa danske Oversættelser af græske og latinske Skribenter. Af Adjunkt Chr. Thaarup. 48 s. Heren i Endor. En historisk Traktat. Af J. H. 48 s. Om Hestes, Qvægs og Faars Fodring m.v. Af Kammerraad N. Gjersing. 32 s. Den paa Kundskab og Erfaring grundede nye Farvebog. Udgiven af C. Vang. Andet Oplag. 32 s.
Viborger Samler, 1838-07-13
En Karl, som til førstkommende 18de December skal indtræde i Tjenesten ved det slesvigske Curasseerregiment, ønsker at leie en anden i sit Sted. De herpaa Reflecterende gives nærmere Anviisning fra Adressecontoiret i Viborg.
Viborger Samler, 1838-07-13
J Overeensstemmelse med Placaten af 21de April 1824 bekjendtgjøres herved, til alle Vedkommendes Efterretning, at der i Boet efter afgangne Pastor Hornbech i Høiberg, afholdes en Skiftesamling her paa Contoiret Tirsdagen den 31te d. M., om Eftermiddagen Kl. 2, hvor da, blandt mere, vil blive ventileret og at træffe Accord med Eftermanden angaaende det ham i Naadensaaret tilkommende Kostholdm. v., ligesom Boets Vedkommende ville blive opfordrede til at erklære dem over de paa Boet indløbne Fordringer. Tillige bekjendtgjøres herved, at Samlinger i Boet afholdes den sidste Torsdag i August, September og October Maaneder d. A., hver Dags Eftermiddag Kl. 2 her paa Contoiret. Lysgaard og Hids Herreders Contoir. Dalsgaard, den 9de Juli 1838. J Hr. Justitsraad og Herredsfoged Holms Fraværelse, efter Constitution, Chr. Trochmann.
Viborger Samler, 1838-07-13
Formedelst passeret Underbud bliver over Opførelsen af 2de Træbroer, hver paa 2 Fag, paa Veien imellem Qvols og Mønsted, og et Rækkeværk paa Colding Landevei ved Koldbek, paanye foretaget Licitation paa Viborg Raadhuus, Tirsdagen den 17de Juli førstkommende, Kl. 11 Formiddag. - Overslag og Conditioner ere forinden til Eftersyn her paa Contoiret. Fiends=Nørlyng Herredscontoir. Viborg, den 9de Juli F. Eberlin.
Viborger Samler, 1838-07-13
Torsdagen den 19de Dennes, Formiddag Kl. 10, bliver paa Tingstedet heri Byen afholdt offentlig Licitation over Opførelsen af en Træebroe af Eeg over Aaen ved Vesterbølle i Rinds Herred, paa Veien mellem Vesterbølle og Gleerup. Overslagssummen er 606 Rbd. – Hvilket herved til Liebhaberes Efterretning bekjendtgjøres. Hobroe, den 3die Juli 1838. Jansen.
Viborger Samler, 1838-07-13
Jfølge Forlig og Udlæg og efter Udlægshaverens Reqvisition, bliver Løverdagen den 28de Juli, 11te og 25de August førstkommende, hver Dags Formiddag Kl. 10, afholdt offentlig trende Auctioner over en Niels Jensen tilhørende Gaard paa Hvam Mark i samme Sogn, Rinds Herred, Viborg Amt, med dens paastaaende Bygninger og tilliggende Eiendomme af Hartkorn 2 Tdr. 5 Skpr. og med den paa Jorderne værende Sæd og Afgrøde. De tvende første Auctioner afholdes paa Tingstedet her i Byen, og den sidste i den sælgende Gaard. Denne Bekjendtgjørelse, tjener tillige de vedkommende Panthavere til Efterretning i Henhold til Placat 22de April Rinds Gislum Herreders Contoir i Hobroe, den 5te Juli Jansen.
Viborger Samler, 1838-07-15
66 Aargang. No. 90. alene privilegerede Kongelig allernaadigst iborger Samler. Forsendes med Brevposten i Danmark og Hertugdømmene.
Viborger Samler, 1838-07-15
Søndagen den 15 Juli 1838. Redigeret af E. Nerenst. Udgives fra det Donssiske Officin.
Viborger Samler, 1838-07-15
Udenlandske Efterretninger. Keiseren af Rusland er med stor Høitidelighed modtagen i Warschau. Om Aftenen illumineredes Staden paa det Prægtigste, og hvor Keiseren lod sig see, ledsaget af Erkehertug Ferdinand af Østerrig og Fyrsten af Warschau, modtoges han af Jndvaanernes jublende Fryderaab. Allg. Zeit. siger i en Skrivelse fra Posen af 25de Junii. Hvis det er sandt, hvad et temmelig udbredt, rigtignok endnu ikke stadfæstet, Rygte siger, saa turde Keiserens nærværende Ophold i den polske Hovedstad være af vigtige Følger; det hedder nemlig, at en stor Nationaldeputation skal bede Keiseren om, ganske at incorporere hele Kongeriget i Monarchiet paa samme Maade som Tilfældet er med den tidligere afrevne Deel. Ved en saadan Act, hvis den europæiske Politik vilde tillade den, vilde Landet vel tabe nommelt men materielt vinde overordentligt, da Polen i mange Grene af Culturen staaer uendeligt høiere end de russiske Naboprovindser, og da med Grændsen ogsaa Grændsetolden vilde forsvinde.
Viborger Samler, 1838-07-15
Efter langvarige forgiæves Bestræbelser lykkedes det den 26de f. M. en fattig Arbeider fra City at erholde Audients hos Dronning Victoria. Manden hed John Clinton og kastede sig, da han kom frem for Dronningen, paa sine Knæe og kyste fuld af Enthusiasme Sømmen af hendes Klædning. Derpaa overgav han Dronningen et med Ædelstene rigt besat Fragment af en Krone. Klenodiet har – sagde han - i over et Aarhundrede været i vor Familie. Det nedstammer fra min Oldefader, der lod sine Børn og Børnebørn sværge, at de vilde levere Kronen til den første regjerende Dronning Dagen for hendes Kroning. Nu bringer jeg den. Dronningen har udsat en Pension af 100 for Manden.
Viborger Samler, 1838-07-15
Fire nye satriske Skizer udkom den 6te Juli i London. Den Første parodierer Kronningsmedaillen. Melbourne, Normanby og Glenelg hylde som Repræsentanter for England, Skotland og Jrland og Omskrivten lyder: Erimus tibi mobile regnum istedetfor: Erimus tibi nobile regnum. Den Anden er en veltruffen Carricatur af Lord Morpeth, forestillende ham og sin høie hule Ryg, sine gloende Øine, sin aabne Mund, staaende ligeoverfor Dronningen som hendes Cavallier i en Quadrille. Den Tredie forestiller Underhuset, hvori Sir Robert Peel som en velnæret munter Brudom og Lord John Russell, som en knibsk, gammelagtig, spidsnæset Jomfru, feire deres politiske Formæling. Spring-Rice, som gammel Kjærling, forestiller Brudejomfruen, medens O'Connell truende af fuld Hals gjør Jndsigelse. Den Fjerde har ikke engang politisk Betydning, men tyder hen paa en Sladderanecdote. Den forestiller Brougham, der staaer i en Pariser-Modeboutik for et Speil med en Hat paa, som han har kjøbt, til sin Kone, for at see hvordan den klæder. Man seer Broughams kantede Figur bag fra og de skarpe Træk af hans Ansigt, omgivne af den qvindelige Prydelse, i Speilet.
Viborger Samler, 1838-07-15
Kongen af Hannovers Reise har foranlediget nogle ubehagelige Optrin. Saaledes have i den liden Flække Pattensen Jndvaanerne ført Klage til Kongen over deres Magistrat, at den nemlig ved Kongens Nærværelse havde forsømt sin Pligt med Hensyn til de ham skyldige Æresbeviisninger, ja endog lagt Hindringer iveien for Adskilligt, som Borgerskabet vilde foranstalte, f. Ex. Ringning med Klokkerne &c. Cabinettet har strax ladet indlede en Undersøgelse mod benævnte Magistrat i Anledning af denne Klage. Ved en kirkelig Procession i Aachen er en Englænder, som opholdt sig der i Byen for at bruge Badene, bleven overfalden og frygtelig mishandlet af Pøbelen, fordi han ikke tog Hatten af. Naar en Politibetjent ikke med egen Livsfare havde dækket ham med sit Legeme, vilde den fanatiske Pøbel rimeligviis have myrdet ham. Modvillighed synes her ikke at have fundet Sted fra Englænderens Side. Da man havde gjort ham det begribeligt, at han skulde tage sin Hat af, gjorde han det ogsaa; men satte den rigtignok strax paa igien, fordi hans Helbred ikke tillod ham at staae med blottet Hoved.
Viborger Samler, 1838-07-15
Et Brev af 12te Marts fra Montego-Bay paa Jamaica, indeholder Følgende angaaende Slavehandelen. Denne afskyelige Handel drives med endnu større Jver, end for. En Goelette har for nylig udskibet en, i Forhold til det Rum, som disse Ulykkelige indtoge i det lille Fartøi, uhyre Mængde, Sorte, og man forsikkrede os – det er gyseligt at høre – at disse paa den sidste Deel af Reisen havde været nødte til at ernære sig med deres afdøde Ulykkestaldbrødres forraadnede Kjød. Naar der ingen flere Døde vare, slagtede man en Frisk, der kunde tjene til Føde for de Andre. Da disse Beretninger bleve stadfæstede af flere af disse Afrikas Børn, anseer jeg dem ikkun for at være altfor sande. Jndsmuglingen af disse Sorte blev opdaget og angivet af Hr. Evelyn, Toldbetjent i St. Lucia.
Viborger Samler, 1838-07-15
Formodentlig ville Læserne endnu erindre det skrækkelige Mord, som for omtrent et Aar siden blev begaaet paa Halvøen Hela af Fiskerleiet Ceynowas overtrøiske Beboere, paa en gammel Kone, som de indbildte sig var en Her. For nogle Dage siden har Sønnen af een af de afstraffede Mordere slaaet den formeentlige Heres Datter halv ihiel med en Spade, og da det Tilfælde strax efter indtraf, at en Høne gav sig til at gale i Ceynowa, var det udenfor al Tvivl at det var Herens Aand, som var faret i den ulykkelige Hone. Hele Fiskerleiet kom herover i Bevægelse og begav sig i Procession til Hønsestien, hvor Here-Hønen blev greben og, andre Ligesindede til Afsky og til Skræk, hængt op i et Træ. - Og saadan Galskab kan endnu existere i det oplyste 19de Aarhundrede
Viborger Samler, 1838-07-15
J Hannover beskjæftiger man sig med Oprettelsen af et homoopatisk Apothek, og dette Foretagende gaaer ud fra de priviligerede Apothekere, som saaledes ville holde sig skadesløse for det Afbræk, som den tiltagende Udbredelse af den nye Cuurmethode gjør dem. For noget siden holdt man det for umuligt, at en homoopatisk Læge vilde blive taalt her, men siden den kgl. hannoverske Hof=Medicus Elwert, ledsaget af en yngre homoopatisk Læge, har forlagt sin Bopæl fra Hildesheim til Hannover, er Antallet af denne Cuurmethodes Tilhængere steget saaledes, at man har anseet Oprettelsen af et Apothek for nødvendigt.
Viborger Samler, 1838-07-15
Et tydsk Blad anbefaler et Middel mod Svindsot, der skal have viist sig meget virksomt. Man opsøger en Tue med store Skovmyrer, lægger Haanden, paa Tuen, og naar den er fuld af Myrer, gnider man disse itu, og indaander Dunsten af dem. Dette Middel skal, ofte gjentaget, have helbredet endogsaa meget betydelige Lungesygdomme.
Viborger Samler, 1838-07-15
Jndenlandske Efterretninger. Prof. F. Høegh Guldberg har i de kjøbenhavnske Blade offentliggjort følgende skjønne Linier til Keisersønnen, Alexander Nicolaiwitsch, i Anledning af den betydelige Gave, som han paa sin Faders Fødselsdag skjænkede Hovedstadens Fattige: Keiserson, saa sømmer det sig den betænksomme Christen; Armod en Broder ham er, som den var Christus tilforn, Keiserson, saa sømmer det sig en Søn af den Fader, Der til Moskwa drog hen, Døden imøde med Ro Skjalden velsigner Dig lydt; thi glad Du hans Brødre har glædet. Dig og Brødre de vare, Lønne, velsigne dig Gud! Keisersøn, uglemmeligt nu dit Navn blandt os mindes! Jngen, som Armodens Ven, værdig er bifald af Gud! *) Man vilde erindre, at Keiser Nicolaus 1, tog til Mostma og forblev der, medens Cholera rasede der første Gang.
Viborger Samler, 1838-07-15
Kjøbenhavnsposten udhæver af Finantsregnskabet for 1836 Følgende: "Jndtægterne have udgjort 13,888,631 Rbd. 48 s. Udgivterne 14,256,976 Rbd. 36 s., saa at Aarets Udgivter have oversteget dets Jndtægter med 368,344 Rbd. 84 s., hvilken Sum er afholdt af de Beholdninger, der ved Udgangen af 1835 vare beroende i Kasserne, og hvoraf alene 636,790 Rbd. 1 s. hidrørte fra Kasse-Overskudet i samme Aar; vi vide altsaa endnu ligesaa lidt som tidligere, hvor meget eller hvor lidet der har været i Kasserne den 1ste Januar 1835.
Viborger Samler, 1838-07-15
Den 7de Juli er Urtekræmmer Frederik PeterWolles Boe af den Kongelige Landsoverrets samt Hof- og Stadsrets Skiftecommission taget under Behandling som fallit.
Viborger Samler, 1838-07-15
J forrige Aargang af denne Avis anførtes nogle biographiske Noticer og vor Landsmand Haurowitz, der som Læge hører til dem, der have gjort Lykke i Rusland. Han var da Stabslæge ved et Cadetcorps, samt var tildeelt Ordenskors m.m. J Forbindelse hermed kunne vi idag meddele, at Hofraad Haurowiz er nylig udnævnt til Læge hos den yngre Storfyrste, Storadmiral Constantin, og ledsager denne paa et Krydstog i Østersøen. (Hels. Av.)¬